Smith, Bets: Bloedspoor | Alta Cloete
Aartappelslaai met spek en feta
B ets Smith is nie net 'n gunsteling by romanselesers nie, maar is ook besig om vir haar 'n reputasie as skrywer van spanningsverhale op te bou. Met Bloedspoor maak sy 'n waardevolle bydrae tot die groeiende skat van geloofwaardige, vindingryke spanningsverhale in Afrikaans. Haar vorige spanningsroman Skrikkelmaan, word ook nou heruitgegee om met die verskyning van Bloedspoor saam te val.
Bloedspoor speel op die kampus van 'n universiteit af en die simpatieke tekening van die studentelewe is deel van die bekoring van die verhaal. Llyn Morgan en haar huismaats word elk as individu uitgebeeld en bly nie net karikature van die 'tipiese' student nie.
Die leser kan nie anders as om aangeraak te word deur die spanning wat op die kampus ontstaan as gevolg van die reeks moorde nie. Llyn se twyfel oor wanneer 'n situasie werklik potensieel gevaarlik is en wanneer sy onnodig spoke opjaag, laat mens onwillekeurig dink aan die gewone Suid-Afrikaner se dilemma met die daaglikse keuses wat in verband met veiligheid gemaak moet word. Wanneer is jy paranoïes, wanneer is jy bloot versigtig en verstandig? Waar is die lyn tussen die uiterstes?
Die tonele waar die moordenaar uitgebeeld word, skep 'n mitiese atmosfeer en laat werklik mens se bloed koud word. Die aanhalings uit Caledonia bring onmiddellik die Keltiese konneksie na vore. (Luister gerus hier: https://www.youtube.com/watch?v=wP8A9rtg0iI) Die feit dat daar telkens 'n Keltiese item op die toneel agtergelaat word, versterk die indruk dat die moordenaar 'n kenner van die Keltiese geskiedenis is en maak op grond van hulle vakkennis van vier dosente moordverdagtes.
Moet Bloedspoor versterk Smith die groeiende geledere van vroulike misdaadskrywers wat dikwels meer menslikheid na die moordtoneel bring en die psige van die mens op 'n unieke manier ondersoek. Haar navorsing is deeglik gedoen en verskeie interessante vakgebiede word betrek.
Bloedspoor word sterk aanbeveel vir lesers van spanningsromans!
Sluit aan by 217 ander intekenaars
Kry 'n mens nog rolmodelle?
Hoekom moet 'n kind lees?
'n Man vir altyd: drie stories oor liefde en honde
Schalk Cloete Jnr.
Afrikaans Alta Cloete Amerika anitdepressante boeke Bruce Springsteen Chanette Paul Christine Barkhuizen le Roux depressie depression dieet dood e-boeke fiksword flieks foto's fotografie gedagtes Geestelik gesondheid Geur van genade Geur van vergifnis grappe hakkel historiese romans honde humor huwelik inspirasie kanker Kersfees kortverhale Kristel Loots Lapa leefstyl lees letterkunde lewensafrigting liefdesromans liefdesverhale life coaching Madiba Mandela Marile Cloete misdaadverhale motivering musiek natuurtonele Nelson Mandela Noorwee oefening oorgewig ouderdom reis resepte rock romans romanses Romanza selfmoord skryf spanningsverhale Spiritueel spraak spraakprobleme Springsteen stammer stap stutter Suid-Afrika The Boss tydskrifverhale verandering verhoudings Woordfees